ຈີນເວົ້າວ່າ ບໍ່ມີແຜນ ທາງທະຫານ “ເຊື່ອງຊ້ອນ​ແອບ​ແຝງ” ຢູ່ນໍາ ໂຄງການ​ລະບຽງ ​ເສດຖະກິດ ທີ່ຮ່ວມມື ​ກັບ​ປາ​ກິ​ສຖານ ແຕ່ຢ່າງໃດ
ປັກ​ກິ່ງ​ສັນຍາ​ວ່າ​ຈະ​ລົງທຶນ 63 ພັນ​ລ້ານ​ໂດ​ລາ​ ຢູ່ໃນ​ປາ​ກິ​ສຖານ​ໃນ​ປີ 2030 ​ເພື່ອ​ພັດທະນາ​ບັນດາທ່າເຮືອ​ຕ່າງໆ, ທາງ​ດ່ວນ, ຖະໜົນຫົນທາງ, ທາງ​ລົດ​ໄຟ, ສະໜາມ​ບິນ, ​ໂຮງ​ຜະລິດໄຟຟ້າ ​ແລະອື່ນໆ ​ຢູ່ປາກິສຖານ.
ຈີນປະຕິເສດຢ່າງແຮງຕໍ່ບັນດາຄໍາສະເໜີທີ່ເວົ້າວ່າ ລະບຽງເສດຖະກິດທີ່ ມີມູນຄ່າຫຼາຍ ພັນລ້ານໂດລາທີ່ປັດຈຸບັນແມ່ນຢູ່ພາຍໃຕ້ການກໍ່ສ້າງຮ່ວມກັບປາກິສຖານໄດ້ມີການ ອອກແບບທາງທະຫານ “ເຊື່ອງຊ້ອນແອບແຝງ” ຢູ່ນໍາ ປັກກິ່ງໄດ້ສັນຍາວ່າຈະລົງທຶນ 63 ພັນລ້ານໂດລາ ຢູ່ໃນປາກິສຖານໃນປີ 2030 ເພື່ອພັດ ທະນາບັນດາທ່າເຮືອຕ່າງໆ, ທາງດ່ວນ, ຖະໜົນຫົນທາງ, ທາງລົດໄຟ, ສະໜາມບິນ, ໂຮງຜະລິດໄຟຟ້າ ແລະພື້ນຖານໂຄງຮ່າງອື່ນໆຢູ່ໃນປະເທດເພື່ອນບ້ານ ທີ່ເປັນພັນທະມິດທີ່ເຂັ້ມແຂງຕໍ່ກັນແຕ່ໃດມານັ້ນ ຈີນຍັງໄດ້ຂະຫຍາຍ ແລະເຮັດໃຫ້ທ່າເຮືອນໍ້າເລິກກະວາດາຂອງປາກິສຖານຢູ່ທະເລອາ ຣາເບຍນັ້ນສາມາດປະຕິບັດງານໄດ້ ຊຶ່ງເປັນໝາກຫົວໃຈຂອງການຮ່ວມມືແບບສອງ ຝ່າຍ ຢ່າງໃຫຍ່ຫຼວງຂອງສອງປະເທດ ທີ່ເປັນທີ່ຮູ້ກັນດີວ່າ ເຂດລະບຽງເສດຖະກິດຈີນ ແລະປາກິສຖານ ຫຼື CPEC ທ່າເຮືອທີ່ມີທີ່ຕັ້ງທາງຍຸດທະສາດດັ່ງກ່າວປັດຈຸບັນນີ້ກຳ ລັງຖືກບໍລິຫານໂດຍບໍລິສັດລັດວິສາຫະກິດຂອງຈີນ ຈີນໄດ້ເອົາໂຄງການ CPEC ໃຫ້ເປັນໂຄງການທີ່ເດັ່ນຂອງຕົນຢູ່ໃນໂຄງການລິເລີ້ມນຶ່ງ ແລວທາງ-ນຶ່ງເສັ້ນທາງທີ່ຕໍ່ໃສ່ທົ່ວໂລກ ຫຼື ທີ່ມີມູນຄ່າ 1 ພັນຕື້ໂດລາ ແລະເປັນ ການອອກຫົວຄິດຂອງປະທານປະເທດ ສີ ຈິນ-ຜິງຂອງຈີນນັ້ນ ທ່ານຢາວ ຈິງ ເອກອັກຄະລັດຖະທູດຈີນ ປະຈຳນະຄອນອິສລາມາບັດໄດ້ກ່າວຢູ່ໃນການສຳພາດພິເສດກັບວີໂອເອວ່າ ຂ້າພະເຈົ້າຢາກເວົ້າໃຫ້ຄົນຮູ້ຢ່າງຈະແຈ້ງທີ່ສຸດວ່າ ໂຄງ ການລິເລີ້ມນຶ່ງແລວທາງ-ນຶ່ງເສັ້ນທາງທີ່ຕໍ່ໃສ່ທົ່ວໂລກ ຫລື ທີ່ມີໂຄງການ ຢູ່ໃນນັ້ນ ເປັນໂຄງການພັດທະນາການຄ້າຢ່າງແທ້ຈິງ ພວກເຮົາບໍ່ໄດ້ມີການອອກແບບແຜນການທາງທະຫານ ຫຼືຍຸດທະສາດໃດໆ ຢູ່ໃນນັ້ນ ”